ফিন উদ্যান

ফিন উদ্যান ( বাগ-এ ফিন) একটি ঐতিহাসিক পারসিক বাগান যা ইরানের কাশানে অবস্থিত। এখানে কাশানের ফিন স্নানাগার অবস্থিত, যেখানে ১৮৫২ সালে নাসের আল-দিন শাহ কাজারের আদেশে কাজার যুগের প্রধানমন্ত্রী আমির কাবিরকে হত্যা করা হয়। ১৫৯০ সালে সম্পন্ন এই ফিন উদ্যান ইরানে টিকে থাকা সবচেয়ে প্রাচীন উদ্যান।

 ইতিহাস 

উদ্যানটির উৎস সম্ভবত সফবীয় যুগের আগের। কিছু সূত্রে উল্লেখ রয়েছে যে উদ্যানটি অন্য স্থান থেকে স্থানান্তর করা হয়েছিল, কিন্তু এর কোনো সুস্পষ্ট বিবরণ পাওয়া যায়নি।

বর্তমান ফিন উদ্যানের স্থাপত্য মূলত শাহ প্রথম আব্বাসের (১৫৭১–১৬২৯) শাসনামলে একটি ঐতিহ্যবাহী বাগ (পারসিক বাগান) হিসেবে ফিন গ্রামের কাছে নির্মিত হয়, যা কাশানের দক্ষিণ-পশ্চিমে কয়েক কিলোমিটার দূরে। 

পরবর্তীকালে উদ্যানটি অবহেলিত হয় এবং বহুবার ক্ষতিগ্রস্ত হয়, যতক্ষণ না ১৯৩৫ সালে এটি ইরানের জাতীয় সম্পত্তি হিসেবে তালিকাভুক্ত করা হয়। ইউনেস্কো ২০১২ সালের ১৮ জুলাই উদ্যানটিকে বিশ্ব ঐতিহ্যবাহী স্থান হিসেবে ঘোষণা করে।

 গঠন 

উদ্যানটির আয়তন প্রায় ২.৩ হেক্টর, যাতে প্রধান চত্বরটি চারদিকে প্রাচীর ও চারটি বৃত্তাকার মিনার দ্বারা ঘেরা। এই যুগের বহু পারসিক উদ্যানের মতো ফিন উদ্যানেও প্রচুর জলসজ্জা ব্যবহার করা হয়েছে।

 কাশান জাতীয় জাদুঘর 

১৯৬৮ সালে নির্মিত কাশান জাতীয় জাদুঘরটি ফিন উদ্যানের পশ্চিম অংশে অবস্থিত। এখানে প্রত্নতাত্ত্বিক, নৃবিজ্ঞান ও হস্তশিল্প সম্পর্কিত প্রদর্শনী রয়েছে। প্রত্নতাত্ত্বিক নিদর্শনসমূহ চোঘা জানবিল, তেপ্পে হাসানলু এবং তেপ্পে সিয়াল্ক এর নিকটবর্তী স্থানে খননকৃত।

 চিত্রশালা 

 আরও দেখুন 

 বহিঃসংযোগ 

আর্কনেটে ফিন উদ্যান
সাত্রার.ইআর-এ ফিন উদ্যান

বিষয়শ্রেণী:ইরানের বিশ্ব ঐতিহ্যবাহী স্থান
বিষয়শ্রেণী:ইরানের উদ্যান
বিষয়শ্রেণী:ইরানের জাদুঘর
বিষয়শ্রেণী:ইরানের পারস্য বাগান
বিষয়শ্রেণী:ইরানের ভবন ও স্থাপনা
বিষয়শ্রেণী:ইরানের দর্শনীয় স্থান
বিষয়শ্রেণী:১৫৯০-এ এশিয়ায় প্রতিষ্ঠিত